S-1328/2013

Mál þetta sem dómtekið er í dag, 3. febrúar 2014 er höfðað af lögreglustjóranum á höfuðborgarsvæðinu með ákæru dagsettri 17. desember sl. á hendur Þ-kk-þgf G-kk-þgf B-kk-þgf, kt. 000000-0000,Lynghólum 20a, Garðabæ,Dvalarstaður: Njálsgötu 19, íb. 302, Reykjavík, fyrir eftirtalin brot:

1. fíkniefna- og vopnalagabrot, með því að hafa miðvikudaginn 10. október 2012, að Hegranesi 33 í Garðabæ, haft í vörslum sínum 3,67 g af amfetamíni og 7,59 g af kókaíni og í sama skipti haft í vörslum sínum rafstuðbyssu, sem lögreglumenn fundu við leit í fyrrgreindu húsnæði. M. 007-2012-57646

Er talið að brot þetta varða við 2. gr., sbr. 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002, og c. lið. 2. mgr. 30. gr., sbr. 1. mgr. 36. gr. vopnalaga nr. 16/1998.

2. hylmingu, með því hafa miðvikudaginn 10. október 2012, að Hegranesi 33 í Garðabæ, haft í vörslum sínum hring í boxi merkt Tímadjásn, Bindisnælu og ermahnappa í boxi merkt Rodium, hring í boxi merkt J-kk-þgf, ermahnappa í boxi merkt Carat, 6 ermahnappa og 2 hringa í boxi merkt J-kk-nf S-kk-nf, eyrnalokka í boxi merkt Meba, 2 giftingahringa í boxi merkt J-kk-nf og Ó-kk-nf, armandsúr merkt Bulova, hálsmen, Mac mini tölvu frá Apple, Imac borðtölvu ásamt lyklaborði og mús frá Apple, 16 gb hvítan Ipad frá Apple og IBM fartölvu, vitandi að um þýfi væri að ræða og þannig haldið mununum ólöglega fyrir eigendum þeirra.

Er talið að brot þetta varða við 1. mgr. 254. gr. almennra hegningarlaga nr. 19, 1940.

3. fíkniefnalagabrot, með því að hafa fimmtudaginn 15. febrúar 2013, að tónlistarhúsinu Hörpu við Austurbakka 2 í Reykjavík, haft í vörslum sínum 0,15 g af ecstasy og 0,49 g af kókaíni, sem lögregla fann við leit á ákærða..

Er talið að brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002

Er þess krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 0,15 g af ecstasy, 3,67 g af amfetamíni og 8,08 g af kókaíni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Jafnframt er krafist upptöku á 1 grammavog sem hald var lagt á í málinu, skv. 7. mgr. 5. gr. sömu laga. Þá er krafist upptöku á 1 ml af stungulyfi sem innihélt anabólíska stera með vísan til 3. mgr. 49. gr. lyfjalaga nr. 93/1994 og 2. mgr. 68. gr. lyfsölulaga nr. 30/1963, og rafstuðbyssu sem lögreglumenn fundu við leit í íbúð ákærða, með vísan til 1. mgr. 37. gr. vopnalaga nr. 16/1998.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í október árið 1990. Ákærði hefur áður gengist undir sátt við lögreglustjórann á höfuðborgarsvæðinu.

Með hliðsjón af sakarefni málsins þykir fært að ákvarða ákærða refsingu í þessu máli með þeim hætti að ákærði sæti fangelsi 30 daga. Verður refsingin skilorðsbundin með þeim hætti er í dómsorði greinir. Við ákvörðun um skilorðsbindingu er litið til þess að ákærði hefur tekið sig á en lagt hefur verið fram vottorð því til stuðnings.

Upptækt skal gert það sem nánar í dómsorði greinir.

Ákærði greiði málsvarnarþóknun skipaðs verjanda síns, J-kk-ef K-kk-ef H-kk-ef héraðsdómslögmanns, 62.750 krónur.

D ó m s o r ð :

Ákærði, Þ-kk-nf G-kk-nf B-kk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptækt skal gert 0,15 af ecstecy, 3,67 af amfetamíni og 8,08 af kókaíni, 1 grammavog, 1 ml af stungulyfi sem innihélt anabólíska stera með vísan til 3. mgr. 49. gr. lyfjalaga nr. 93/1994 og 2. mgr. 68. gr. lyfsölulaga nr. 30/1963, og rafstuðbyssa sem lögreglumenn fundu við leit í íbúð ákærða, með vísan til 1. mgr. 37. gr. vopnalaga nr. 16/1998.

Ákærði greiði málsvarnarþóknun skipaðs verjanda síns, J-kk-ef K-kk-ef H-kk-ef héraðsdómslögmanns, 62.750 krónur.

S-kk-nf S-kk-nf.